Diari Oficial de la Generalitat Valenciana


Sumari del DOGV 4312, del 12-08-2002 (2002/8912)

ORDE de 30 de juliol de 2002, de la Conselleria de Benestar Social, per la qual es convoca el Premi Valencià a la Solidaritat i el Voluntariat corresponent a l'edició de l'any 2002.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8912


Data del document
:   30-07-2002

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * voluntariat social
    * distinció honorífica

ORDE de 30 de juliol de 2002, de la Conselleria de Benestar Social, per la qual es convoca el Premi Valencià a la Solidaritat i el Voluntariat corresponent a l'edició de l'any 2002. [2002/8912]
  
Exposició de motius
  
L'any 2001 va ser proclamat per l'Assemblea General de l'Organització de les Nacions Unides (ONU) com a Any Internacional del Voluntariat.
  
D'acord amb esta resolució i amb l'objectiu explícit de posar de relleu la important contribució social del servici voluntari, el Govern Valencià, fent ús de les competències que té atribuïdes en matèria de Voluntariat, recollides en la Llei 4/2001, de la Generalitat Valenciana, de 19 de juny, del Voluntariat i tenint en compte el Programa de Voluntaris de les Nacions Unides que establix com a objectius específics de l'any un mayor reconeixement de l'acció voluntària i la promoció del voluntariat, va promulgar el Decret 159/2001, de 15 d'octubre, pel qual es crea el Premi Valencià a la Solidaritat i el Voluntariat, com a reconeixement manifest de la contribució de les organitzacions de voluntariat a la construcció d'una societat més justa i solidària.
  
Vist allò exposat i en virtut de les facultats atribuïdes per l'article 54 de la Llei 5/1997, de 25 de juny, de la Generalitat Valenciana, per la qual es regula el sistema de Servicis Socials a la Comunitat Valenciana, el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, i la seua modificació posterior pel Decret 212/2001, de 18 de desembre, així com el Decret 159/2001, de 15 d'octubre, del Govern Valencià, pel qual es crea el Premi Valencià a la Solidaritat i el Voluntariat,
  
ORDENE
  
Article 1
  
Es convoca la segona edició del Premi Valencià a la Solidaritat i el Voluntariat, corresponent a l'any 2002, d'acord amb allò disposat en l'article 2 del Decret 159/2001, de 15 d'octubre, del Govern Valencià.
  
Article 2
  
S'establix per a la present convocatòria del Premi una dotació pressupostària de 15.030 euros), que serà atesa a càrrec de l'aplicació 50.89.375.83.8, línia de subvenció T4966, del pressupost de la Generalitat Valenciana per a l'exercici 2002.
  
Es concedirà un únic premi de 3.006 euros i un diploma acreditatiu de la Generalitat Valenciana per cadascun dels àmbits esmentats en l'article 3 del Decret 159/2001, de 15 d'octubre, del Govern Valencià, a entitats de trajectòria solidària acreditada el treball de les quals haja destacat al llarg de l'any actual en la seu corresponent àrea d'activitat.
  
Article 3
  
D'acord amb l'article 5 del Decret 159/2001, de 15 d'octubre, el Govern Valencià, podran concórrer al Premi totes aquelles organitzacions o entitats sense ànim de lucre, que tot estant legalment constituïdes, tinguen personalitat jurídica pròpia i desenrotllen activitats i programes d'interés general que impliquen un compromís a favor de la societat o de la persona, de caràcter cívic, social, cultural, educatiu, de cooperació al desenrotllament, científic, esportiu, de defensa i protecció del medi ambient, de protecció civil o qualsevol altra d'anàloga naturalesa.
  
Les entitats de voluntariat que adopten la forma jurídica d'associació o de fundació hauran d'estar inscrites en els corresponents registres d'associacions o de fundacions de l'administració de la Generalitat Valenciana.
  
La concurrència al premi es determinarà perquè s'ha distingit al llarg de l'any per les seues activitats en alguns dels àmbits següents:
  
a) Voluntariat social
  
b) Voluntariat comunitari
  
c) Voluntariat cultural
  
d) Voluntariat ambiental
  
e) Voluntariat de cooperació internacional
  
Article 4
  
D'acord amb allò disposat en el Decret 159/2001, de 15 d'octubre, del Govern Valencià, en tots els casos, la candidatura haurà d'estar avalada per alguna altra institució o entitat, que haurà de ser la que sol·licite el premi per a la seua candidata.
  
La sol·licitud constarà d'una exposició raonada de motius pels quals la institució o l'entitat mentora considera a la seua organització candidata com a creditora del Premi, en virtut del treball global desenrotllat en el seu àmbit concret d'actuació, així com una memòria ?l'extensió de la qual no superarà els cinc fulls- en què es reculla l'acció concreta, de les realitzades al llarg de l'any 2002, que es considera mereixedora del Premi. Si es tracta d'actuacions de caràcter interanual, s'insistirà en aquells aspectes destacables d'enguany que possibiliten una garantia en la continuïtat de l'acció.
  
Esta documentació haurà de ser presentada en la Direcció General de Servicis Socials o en les corresponents direccions territorials de Benestar Social, dins del termini establit que començarà l'endemà de la publicació de la convocatòria en el Diari Oficial de la Generalitat Valenciana i finalitzarà el 30 d'octubre de 2002.
  
Article 5
  
Per a la present edició del Premi, d'acord amb allò disposat en l'article 7 del Decret 159/2001, de 15 d'octubre, del Govern Valencià, el Jurat està format per persones de la Comunitat Valenciana rellevants pels seus coneixements i activitats en l'àmbit de la solidaritat i el voluntariat, d'acord amb la distribució següent:
  
Presidente: el conseller de Benestar Social
  
Vicepresidenta: la directora general de Servicis Socials
  
Vocals:
  
- Un vocal en representació de l'organització amb personalitat jurídica pròpia que agrupe un major nombre d'entitats que desenrotllen activitats de voluntariat a la Comunitat Valenciana.
  
- Tres vocals en representació de les entitats no governamentals que desenrotllen activitats de voluntariat a la Comunitat Valenciana, elegits per i entre les distintes entitats.
  
- Tres vocals, un per l'àmbit universitari, un altre per l'empresarial i un tercer pel del voluntariat, designats pel conseller de Benestar Social entre persones destacades pels seus coneixements, activitats i altres mèrits en el camp de la solidaritat i del voluntariat.
  
Secretari: un tècnic de la Direcció General de Servicis Socials, amb vot però sense vot..
  
Article 6
  
Es delega en la directora general de Servicis Socials la resolució de la present convocatòria, la qual es dictarà a partir del veredicte vinculant del jurat i esgotarà la via administrativa.
  
El termini màxim per a dictar resolució finalitzarà un dia abans del lliurament del Premi, que es realitzarà en un acte públic organitzat a l'efecte.
  
Article 7
  
El Premi es donarà a conéixer, en acte públic, el dia 5 de desembre, amb motiu de la celebració del Dia Internacional del Voluntariat.
  
DISPOSICIONS FINALS
  
Primera
  
S'autoritza la directora general de Servicis Socials a dictar totes aquelles instruccions que siguen necessàries en desplegament de la present Orde.
  
Segona
  
Contra les bases de la present convocatòria, es podrà interposar potestativament recurs de reposició davant l'òrgan que l'ha dictat, en el termini d'un mes comptador des de l'endemà de la seua publicació, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el temini de dos mesos comptadors des de l'endemà de la seua notificació, d'acord amb allò disposat en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que puguen interposar qualsevol altre que consideren convenient.
  
València, 30 de juliol de 2002
  
El conseller de Benestar Social
  
RAFAEL BLASCO CASTANY